Okresná prokuratúra Bratislava IV 
Saratovská 1/A, 844 61 Bratislava 4

Sp. zn. : 1 Pv 741/12/1104	Bratislava IV, 4.3.2013
EEČ : 2-11-24-2013

U Z N E S E N I E

Trestná vec:	obvinená XXXXX  
Prečin:	Neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava IV
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinená XXXXX si v období od 16.6.2012 do 4.7.2012 v XXXXX na XXXXX v zariadení XXXXX opakovane od poškodeného XXXXX prevzala kreditnú platobnú kartu č. XXXXX vydanú spoločnosťou XXXXX k úverovej zmluve č. XXXXX vedenej na meno poškodeného XXXXX a k nej patriaci PIN kód za účelom nákupu potravín, na ktorý dostala od poškodeného súhlas a po vykonaní nákupu ju poškodenému vždy vrátila, avšak nad rámec dohodnutého rozsahu použitia tejto platobnej karty v období od 16.6.2012 do 23.10.2012 zrealizovala na rôznych miestach v XXXXX aj neoprávnené transakcie ako výbery z bankomatu a úhrady za nákup alkoholických nápojov, cigariet a iného spotrebného tovaru, a to:
- dňa 16.06.2012 v čase o 18:55 hod. z bankomatu XXXXX na XXXXX v XXXXX výber vo výške 50 eur,
- dňa 16.06.2012 v čase o 19:08 hod. v predajni XXXXX na XXXXX v XXXXX platbu vo výške 1,19 eur,
- dňa 17.06.2012 v čase o 17:57 hod. na čerpacej stanici XXXXX na XXXXX ulici v XXXXX platbu vo výške 4,42 eur,
- dňa 23.06.2012 v čase o 17:53 hod. v predajni potravín s názvom XXXXX na XXXXX v XXXXX platbu vo výške 2,38 eur,
- dňa 23.06.2012 v čase o 19:49 hod. v predajni XXXXX u obchodníka s názvom XXXXX na XXXXX v XXXXX platbu vo výške 2,45 eur,
- dňa 24.06.2012 v čase o 16:28 hod. v predajni XXXXX na XXXXX v XXXXX platbu vo výške 2,60 eur,
- dňa 24.06.2012 v čase o 20:54 hod. v predajni s názvom XXXXX v XXXXX  platbu vo výške 1,89 eur,
- dňa 25.6.2012 v čase o 16:14 hod. v predajni potravín s názvom XXXXX  na XXXXX v XXXXX platbu vo výške  4,98 eur,
- dňa 30.6.2012 v čase o 17:03 hod. v predajni potravín s názvom XXXXX na XXXXX platbu vo výške 2,60 eur, 
- dňa 02.07.2012 v čase o 19:34 hod. v predajni XXXXX u obchodníka s názvom XXXXX na XXXXX v XXXXX platbu vo výške 2,45 eur,
- dňa 02.07.2012 v čase o 20:34 hod. z bankomatu XXXXX na XXXXX v XXXXX výber vo výške 10 eur,
- dňa 03.07.2012 v čase o 09:03 hod. v predajni potravín s názvom XXXXX na XXXXX v XXXXX platbu vo výške 2,17 eur,
- dňa 04.07.2012 v čase o 16:58 hod. v predajni potravín s názvom XXXXX na XXXXX v XXXXX platbu vo výške 1,19 eur,
- dňa 01.08.2012 v čase o 20:21 hod.  v predajni potravín s názvom XXXXX na XXXXX v XXXXX platbu vo výške 0,99 eur,
- dňa 01.08.2012 v čase o 20:23 hod. v predajni potravín s názvom XXXXX na XXXXX platbu vo výške 2,50 eur,
- dňa 01.08.2012 v čase o 21:51 hod. v predajni potravín s názvom XXXXX na XXXXX v XXXXX platbu vo výške 2,10 eur,
- dňa 02.08.2012 v čase o 12:42 hod. v predajni XXXXX na XXXXX v XXXXX platbu vo výške 3,67 eur,
- dňa 02.08.2012 v čase o 19:14 hod. v predajni XXXXX na XXXXX  v XXXXX platbu vo výške 0,99 eur,
- dňa 02.08.2012 v čase o 19:16 hod. v predajni XXXXX na XXXXX v XXXXX  platbu vo výške 2,50 eur,
- dňa 02.08.2012 v čase o 21:35 hod. v predajni XXXXX na XXXXX v XXXXX platbu vo výške 1,98 eur,
- dňa 03.08.2012 v čase o 19:11 hod. v predajni XXXXX na XXXXX v XXXXX platbu vo výške 0,99 eur,
- dňa 22.8.2012 v čase o 23:57 hod. v predajni s názvom XXXXX v XXXXX platbu vo výške 5,49 eur,
- dňa 23.08.2012 v čase o 18:07 hod. z bankomatu XXXXX na XXXXX v XXXXX výber vo výške 20 eur,
- dňa 23.08.2012 v čase o 18:59 hod. v predajni XXXXX na XXXXX v XXXXX platbu vo výške 5,72 eur,
- dňa 23.08.2012 v čase o 19:13 hod. v predajni XXXXX na XXXXX v XXXXX platbu vo výške 1,59 eur,
- dňa 23.08.2012 v čase o 19:14 hod. v predajni XXXXX na XXXXX  v XXXXX platbu vo výške 2,45 eur,
- dňa 25.8.2012 v čase o 20:51 hod. na čerpacej stanici  XXXXX na XXXXX v XXXXX platbu vo výške 8,18 eur,
- dňa 25.08.2012 v čase o 22:43 hod na čerpacej stanici XXXXX na XXXXX v XXXXX platbu vo výške 8,08 eur,
- dňa 26.08.2012 v čase o 02:45 hod. na čerpacej stanici XXXXX na XXXXX v XXXXX platbu vo výške 8,18 eur,
- dňa 26.08.2012 v čase o 05:27 hod. na čerpacej stanici XXXXX na XXXXX v XXXXX platbu vo výške 8,18 eur,
- dňa 31.08.2012 v čase o 21:30 hod. v predajni XXXXX na XXXXX v XXXXX platbu vo výške 1,58 eur,
- dňa 11.10.2012 v presne nezistenom čase v predajni XXXXX na XXXXX v XXXXX  platbu vo výške 2,70 eur
- dňa 12.10.2012 v presne nezistenom čase v predajni XXXXX na XXXXX v XXXXX platbu vo výške 0,99 eur,
- dňa 17.10.2012 v čase o 20:25 hod. z bankomatu XXXXX na XXXXX v XXXXX  výber vo výške 20 eur,
- dňa 18.10.2012 v presne nezistenom čase v predajni XXXXX na XXXXX v XXXXX platbu vo výške 5,20 eur,
- dňa 18.10.2012 v presne nezistenom čase v predajni XXXXX na XXXXX v XXXXX platbu vo výške 6,70 eur,
- dňa 18.10.2012 v čase o 14:55 hod. z bankomatu XXXXX na XXXXX v XXXXX výber vo výške 20 eur,
- dňa 22.10.2012 v čase o 18:40 hod. z bankomatu XXXXX na XXXXX v XXXXX výber vo výške 10 eur,
- dňa 23.10.2012 v presne nezistenom čase v predajni XXXXX na XXXXX v XXXXX platbu vo výške 0,99 eur,
pričom predmetnú platobnú kartu prevzatú dňa 01.08.2012 poškodenému nevrátila a bez jeho súhlasu naďalej používala, čím spôsobila poškodenému XXXXX škodu vo výške 240,07 eur.
Podľa §216 odsek 2 Trestného poriadku je určená obvinenej skúšobná doba v trvaní 24 mesiacov.
Podľa § 216 odsek 3 Trestného poriadku sa obvinenej XXXXX ukladá, aby počas skúšobnej doby uhradila poškodenému XXXXX, trv. bytom XXXXX škodu vo výške 240,07 eur
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ Odboru kriminálnej polície Okresného riaditeľstva PZ v Bratislave IV uznesením sp. zn. ORP-XXXXX zo dňa 18.9.2012 podľa § 199 ods. 1 Trestného poriadku začal trestné stíhanie a uznesením sp. zn. ORP-XXXXX zo dňa 4.12.2012 podľa § 206 ods. 1 Trestného poriadku vzniesol obvinenie XXXXX pre prečin neoprávneného vyrobenia a používania platobného prostriedku, elektronických peňazí alebo inej platobnej karty podľa § 219 ods. 1 Trestného zákona na skutkovom základe ako je to uvedené vo výrokovej časti tohto uznesenia. 
	Podľa § 216 ods. 1 Trestného poriadku V konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.
	Obvinená XXXXX je stíhaná pre prečin neoprávneného vyrobenia a používanie platobného prostriedku, elektronických peňazí alebo inej platobnej karty podľa § 219 ods. 1 Trestného poriadku, za ktorý Trestný zákon stanovuje trest odňatia slobody vo výške jeden až päť rokov.
	Obvinená XXXXX počas svojho výsluchu dňa 07.01.2013 vyslovila súhlas s podmienečným zastavením trestného stíhania, vo svojej výpovedi sa k spáchaniu trestného činu priznala, jeho spáchanie popísala a ďalej uviedla, že tie nákupy, ktoré sú uvedené v uznesení o vznesení obvinenia urobila ona, boli to menšie sumy, tak okolo 5 eur, všetky boli urobené bez súhlasu poškodeného, chcela si finančne prilepšiť, nakoľko poberá len dávku v hmotnej núdzi, uvedomuje si, že konala nesprávne, ľutuje svoje konanie, s poškodeným boli známi, takúto vec mu nemala spraviť. Čo sa týka spôsobenej škody túto je ochotná poškodenému v plnej výške uhradiť.
	Vo veci bola následne probačným a mediačným úradníkom Okresného súdu XXXXX IV na základe pokynu prokurátora Okresnej prokuratúry XXXXX IV vykonaná mediácia, v rámci ktorej obvinená XXXXX dňa 13.02.2013 uzatvorila s poškodeným XXXXX písomnú dohodu o náhrade škody, v ktorej sa obvinená zaviazala nahradiť poškodenému škodu, ktorú mu spôsobila vo výške 240,07 eur, a to pravidelnými mesačnými splátkami s tým, že prvú vo výške 20,07 eur uhradí do konca mesiaca február 2013 a ďalšie po sebe nasledujúce plátky vo výške 20 eur, počnúc mesiacom marec 2013, uhradí vždy do konca príslušného kalendárneho mesiaca v hotovosti do rúk poškodeného.
	Zo správ a posudkov k osobe obvinenej vyplýva, že doposiaľ nebola súdne trestaná, ani sa proti nej v súčasnosti nevedie iné trestné konanie.
	Z Ústrednej evidencie priestupkov Ministerstva vnútra Slovenskej republiky vyplýva, že obvinená bola v posledných troch rokoch viackrát prejednaná za priestupok proti verejnému poriadku podľa § 48 zákona č. 372/1990 Zb. o priestupkoch. Je však potrebné uviesť, že vo všetkých prípadoch sa jednalo o menej závažné konanie, nakoľko každý z týchto priestupkov bol vybavený napomenutím, pričom je potrebné zdôrazniť, že v zmysle § 84 ods. 2 druhá veta zákona č. 372/1990 Zb. o priestupkoch sa napomenutie nepovažuje za sankciu. V tejto súvislosti nemožno potom nepoukázať i na vek obvinenej, ktorá je vo veku blízkom osobe vyššieho veku, pričom ako to vyplýva z odpisu registra trestov táto sa doposiaľ žiadnej inej trestnej činnosti nedopustila. Vzhľadom na uvedené som preto toho názoru, že uvedené priestupky dosahujú takú nízku závažnosť, že nemožno s nimi spochybniť záver, že skutok, pre ktorý sa vedie toto konanie je len ojedinelým vybočením obvinenej z riadneho spôsobu života a už samotné trestné stíhanie má na obvinenú výchovný vplyv, čomu nasvedčuje i to, že od vznesenia obvinenia sa obvinená už obdobného priestupku nedopustila. 
	Vzhľadom na vyššie uvedené som toho názoru, že obvinená splnila všetky zákonné podmienky pre postup podľa § 216 Trestného poriadku, vyhlásila, že spáchala skutok, za ktorý je trestne stíhaná, súhlasila s postupom podľa § 216 ods. 1 Trestného poriadku, s poškodeným uzatvorila dohodu o náhrade škody a spáchala prečin, za ktorý Trestný zákon stanovuje trestnú sadzbu umožňujúci predmetný postup.
	Obvinenej bola v zmysle § 216 ods. 3 Trestného poriadku uložená povinnosť poškodenému nahradiť škodu v zmysle dohody o náhrade škody zo dňa 13.2.2013 vo výške 240,07 eur.
	S prihliadnutím na osobu obvinenej, jej doterajší život, na okolnosti prípadu, ako aj jej osobné pomery, nakoľko obvinená sa v čase skutku nachádzala vo veku blízkom osobe vyššieho veku, pričom doposiaľ nebola trestaná, možno považovať rozhodnutie o podmienečnom zastavení trestného stíhania obvinenej za dostačujúce.
	Obvinenej som uložil dlhšiu skúšovnú dobu podmienečného zastavenia trestného stíhania v trvaní 24 mesiacov, a to s prihliadnutím na osobu obvinenej , ako aj na ostatné okolnosti, za ktorý bol trestný čin spáchaný, pričom som zohľadnil tak vyšší vek obvinenej a jej doposiaľ bezúhonný život, keď sa doposiaľ nedopustila trestnej činnosti ako i to, že v posledných troch rokoch bola viackrát prejednaná za priestupok proti proti verejnému poriadku, hoc zaň nebola potrestaná. Skúšobná doba podmienečného zastavenia trestného stíhania začne plynúť právoplatnosťou tohoto rozhodnutia. 
	Počas skúšobnej doby bude povinnosťou obvinenej viesť život riadneho občana, nedopustiť sa žiadneho trestného činu, priestupku a ani iného protispoločenského konania, čo bude podmienkou pre rozhodnutie o jej osvedčení. V opačnom prípade rozhodnem o pokračovaní v trestnom stíhaní obvinenej a na XXXXX podám obžalobu.
	S poukazom na vyššie uvedené som rozhodol tak, ako je to uvedené vo výroku tohto rozhodnutia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Tomáš Mika
prokurátor